Business News Factory, Verskaffers - China Business News Vervaardigers
Wat is die voordele van nonwovens stof? Jinhaocheng Nonwoven
deur admin op 18-08-06
Nie-geweefde stof het geen skering en inslag draad, is dit maklik om te sny en naaldwerk, en dit is lig en maklik om te stel. Voordele van nie-geweefde stof: 1.Light gewig: polipropileen hars as die belangrikste produksie rou materiaal, die soortlike gewig is net 0.9, slegs drie vyfdes van katoen, met fleeciness, goeie f ... Gys Niemand kom weer – vir die derde keer | Chanette Paul se Blog
Die dag toe Gys Niemand in 2007 die storie waaraan ek skryf binnegestap het, was hy in my gedagtes bloot ŉ irriterende noodwendigheid. Daar het moorde op Kruisbaai plaasgevind en êrens, het ek besef, moes daar seker maar ŉ speurder betrokke wees al wil ek eintlik net Lily Reynecke se storie skryf.
Min het ek toe geweet dat die man met sy bles, boep en snor vir meer as drie jaar en vyf boeke lank, deel van my lewe sou word. Nog minder het ek gedink hy sal so gewild onder lesers word dat die reeks later sy naam sou dra. Ek het ook toe nog glad nie besef dat sy bewondering vir sy niggie, Gertjie Niemand, daartoe sou lei dat lesers uiteindelik meer belang sou stel in Gys en Gertjie se verhouding, as in die moorde wat ek met soveel moeite laat pleeg en probeer ontrafel het nie. Dat ek kort-kort ŉ e-pos sou kry wat vra: Wanneer kom Gys en Gertjie nou uiteindelik bymekaar?
En nou, nege jaar nadat Gys my lewe binnegedring en my stories oorgeneem het, moes ek en Gys weer ŉ paadjie saamstap.
Die afgelope maande het ek Gys herontdek terwyl ek al vyf die boeke moes redigeer vir die splinternuwe uitgawe van die hele reeks. Ek dink ek verstaan nou beter waarom Gys en Gertjie so gewild is, waarom lesers hulle met dié twee kon identifiseer. Dit was ŉ baie aangename herontmoeting.
Hier gaan ons weer, Gys! Vir die derde keer. En dié keer dra die omslae trots jou naam.
Springgety kan reeds vooraf bestel word:
Springgety by Graffiti
Die vyf Gys Niemand-boeke verskyn van September maand af in hulle nuwe baadjies.
Springgety – September 2016
Fortuin – Oktober 2016
Boheem – November 2016
Meetsnoer – Desember 2016
Dryfhout – Januarie 2017
Die proloë van al vyf boeke kan gelees word by
8 Responses to “Gys Niemand kom weer – vir die derde keer”
1 Jeanette Fouche
Gys voel al soos familie, jy sal hom beslis nog ‘n hele paar moorde moet laat oplos!
Augustus 24, 2016 om 2:35 nm
Jeanette, op die oomblik is Jojo Richter aan die beurt, maar wie weet… 😉
3 Koekoes Calitz
Augustus 24, 2016 om 5:36 nm
Wanneer sal Offerland op rak wees?
Augustus 24, 2016 om 5:48 nm
Offerande is in Oktober op die rak, Koekoes. Nog so ‘n maand en ‘n half se wag. 😉
Augustus 24, 2016 om 11:52 nm
Dis ‘n WONDERLIKE reeks!
Augustus 25, 2016 om 7:48 vm
Jy maak my hart baie bly, Toortsie! 🙂
7 Herman Kotze
Januarie 11, 2017 om 12:25 nm
Lanklaas het `n boek my so vasgehou soos die Gys Niemand reeks (En glo my ek lees nie baie nie. Vrou het vir Desember vir my hulle uitgeneem by bib en ek kon nie neersit nie. Sy was laas spyt sy het dit uitgeneem vir my.) Ek stem heeltemal saam dat daar ASSEBLIEF nog in die reeks moet verskyn. BRILJANTE leesgenot. Dit hou jou geboei tot die laaste hoofstuk.
Januarie 11, 2017 om 1:16 nm
Dis so lekker om te hoor jy het die Gys-reeks geniet, Herman! Op die oomblik beplan ek nie nog een nie, maar mens weet nooit. Miskien hou jy ook van Jojo Richter? Sy speel ‘n rol in Siende Blind, Raaiselspieël (‘n klein bietjie) en Ewebeeld. Sy het haar ook in die boek wat ek tans skryf, Paaiboelie, ingewurm.
Goue sterretjie vir jou vrou wat jou aan die lees kry! 🙂
« As jy nie my nuusbrief ontvang het nie…
Offerande bekendstellings »